Zadeva: **Usmeritve za izvajanje vzgojno-izobraževalnega dela od 19. 10. 2020**

Delo se v tem tednu izvaja prilagojeno (povzemamo okrožnico 6030-1/2020/76):

* osnovne šole: učenci od 1. do vključno 5. razreda se izobražujejo v šoli, učenci od vključno 6. do 9. razreda se izobražujejo na daljavo,
* oblikovanje skupin, v katerih bo potekalo vzgojno-izobraževalno delo v prostorih šole, ostaja nespremenjeno, to je v matičnih oddelkih, kot je bilo načrtovano in že izvajano ob začetku šolskega leta,
* izobraževanje na daljavo učitelji praviloma izvajajo od doma, v primerih, ko to ni možno, pa v prostorih šole,
* šole in zavodi ne načrtujejo dejavnosti izven pouka, ki bi vključevale združevanje učencev (interesne dejavnosti, izven šolske dejavnosti),
* šola v naravi se praviloma ne izvaja,
* plavalni tečaji, ekskurzije in praktični del prometne vzgoje za kolesarski izpit se ne izvajajo,
* dnevi dejavnosti se lahko izvedejo na šoli v okviru higienskih in splošnih priporočil,
* v zaprtih šolskih športnih objektih se za učenke in učence ne izvajajo dejavnosti, ki niso del programov vzgojno-izobraževalnega zavoda in jih izvajajo zunanji izvajalci; dovoli se le izvajanje športnih tekmovanj ter treningov registriranih športnikov v starostnih kategorijah »mlajši člani« in »člani«, vključenih v športne klube,
* šola organizira šolsko prehrano za učence, ki obiskujejo pouk v prostorih šole,
* organi šole (oddelčni učiteljski zbor, učiteljski zbor, strokovni aktivi, svet staršev, svet šole...) svoje delo opravljajo praviloma na daljavo (po trenutnem odloku do deset ljudi in v skladu s priporočili NIJZ),
* organizacija prireditev je odsvetovana,
* zunanjimi obiskovalcem vstop ni dovoljen, razen v nujnih primerih ob upoštevanju vseh ukrepov v zavodu,
* uporaba mask se usklajuje tedensko s priporočili NIJZ oz. odlokom vlade,
* delo v oddelkih vrtcev teče normalno, ne glede na število otrok v oddelkih, ki se ne omejuje z navedenim odlokom.